b'\n_START_ARTICLE_\nPereira X-28\n_START_SECTION_\nHistorie\n_START_PARAGRAPH_\nSelvbygger-flyet Osprey I ble bestilt av USAs marine for \xc3\xa5 f\xc3\xb8lge opp en studie som indikerte at sm\xc3\xa5, enseters sj\xc3\xb8fly kunne gj\xc3\xb8re nytte som patrulje-fly for politiet i Vietnam. Marinens utviklingsavdeling kj\xc3\xb8pte flyet som et ledd i \xc2\xabAir Skimmer\xc2\xbb-programmet. Flyet ble bygd som flyb\xc3\xa5t av George Pereira, og f\xc3\xb8rste testflyvning fant sted 12. august 1970. Evaluering etter at testprogrammet var avsluttet, viste at flyet var lett \xc3\xa5 fly, og at f\xc3\xa5 piloter ville ha problemer med \xc3\xa5 fly det. Ytelsen ble ansett for \xc3\xa5 v\xc3\xa6re sv\xc3\xa6rt god, tatt i betraktning at det bare hadde en 90 hestekrefters motor. Etter Vietnamkrigens slutt ble prosjektet kansellert, og ingen milit\xc3\xa6re versjoner ble bygd._NEWLINE_X-28 er bevart, og st\xc3\xa5r utstilt p\xc3\xa5 Kalamazoo Aviation History Museum i Kalamazoo, Michigan.'